Elmar Jaanimägi

Elmar Jaanimägi (animafilmi tiitrites ja näitusekuulutustes kasutati ka nimekuju Janimägi) (19. veebruar (ukj 4. märts) 1907 Tallinn – 3. november 1937 Viiburi) oli eesti kunstnik, šaržimeister ja karikaturist. Oma joonistustel kasutas ta pseudonüümi "Jan".

Elukäik

Elmar Jaanimägi sündis Tallinnas raudteelase perekonnas. Ta õppis Jakob Westholmi era-reaalgümnaasiumis ning aastatel 1923–1924 Riigi Kunsttööstuskoolis. Kunsti alal täiendas ta end Anatoli Kaigorodovi ateljeesTEA e-Entsüklopeedia - Jaanimägi Elmar. Hiljem töötas Elmar Jaanimägi Tallinna ja Nõmme kinodes plakatikunstnikuna. 1931. aastal sõitis ta välismaale, kus korraldas Lätis ja Leedus oma karikatuuride näitusi.Karikaturist Elmar Jaanimägi. - Päevaleht, 11.11.1932.

Filmitöö

1929. aastal töötas ta draamafilmi "Dollarid" kunstnikuna. Aastatel 1930–1931 töötas ta koos filmioperaatori ja -ettevõtja Voldemar Pätsiga Tallinnas tuntud fotograafi Aleksander Teppori ateljees Suur-Karja tänavas esimese Eesti joonisfilmi „Kutsu-Juku seiklusi” kallal; film esilinastus Tallinna kinos Modern 30. aprillil 1931. Tal oli joonisfilmi vastu nii suur huvi, et jaanuaris 1937 kirjutas ajaleht Esmaspäev, et Jaanimägi teeb uut joonisfilmi "Kaval Ants ja Vanapagan". Selleks olid juba valmis joonistatud näidistüübid, mis avaldati ka ajalehesEsmaspäev: piltidega nädalaleht, nr 2, 09.01.1937. See film ei saanud siiski valmis.

Soomes

1937. aastal läks Jaanimägi Soome tööle ja elama. Kaks kuud hiljem, 3. novembril 1937, sattus ta Viiburis pussitamise ohvriks. Pussitaja oli purjus endine kontoriametnik E. D. Taurio, kellega jagati seal ühist korterit.Soomes tapeti Eesti karikaturist. - Päevaleht, 04.11.1937. Jaanimäe matused toimusid 13. novembril Soomes Helsingi krematooriumi kabelis, surnukeha tuhastati. Tema õde tõi tuha Eestisse, kus see maeti Hageri surnuaeda. Tema hauale on paigutatud filmi "Kutsu-Juku seiklusi" joonistusega mälestuskivi.Sirp, 01.11.2013, lk 35

Näitused
 Elmar Jaanimägi korraldas esimese teadaoleva karikatuurinäituse Viljandis.
 1932 karikatuuride näitus Tallinnas Harju tn 37Awati karrikatuuride näitus. - Uudisleht, 21.11.1932.
 1933 karikatuuride näitus Narva-JõesuusPostimees, 21.07.1933
 1935 näitus PärnusE. Janimäe jooniste ja karikatuuride näitus Pärnus. - Vaba Maa. 2.12.1935
 1936 näitus Põltsamaa lossi saalis
 1936 karikatuuride näitus Tallinnas
 1937 näitus Viiburis

 Viited 

 Välislingid 
 Eesti Filmi andmebaas – Elmar Jaanimägi

Kategooria:Eesti kunstnikud
Kategooria:Eesti karikaturistid
Kategooria:Hageri kalmistule maetud
Kategooria:Sündinud 1907
Kategooria:Surnud 1937